CPN แผนขยายกิจการชัดเจน-ค่าเช่าสูงขึ้นมี upside จากการเปิดตัวโครงการคอนโดใหม่
CPN มีแผนขยายกิจการชัดเจน-ค่าเช่าสูงขึ้น ขณะที่มี upside จากการเปิดตัวโครงการคอนโด 1-3 แห่ง โบรกเชียร์ซื้อ โดยมีราคาเป้าหมาย 59.50 บาท
12 ต.ค. 2558

บล.ซีไอเอ็มบี ระบุในบทวิเคราะห์ (12 ต.ค.) ว่าแนะนำ ซื้อ หุ้นบริษัท เซ็นทรัลพัฒนา จำกัด (มหาชน) หรือ CPN โดยมีราคาเป้าหมาย 59.50 บาท จากแผนขยายกิจการที่ชัดเจน อัตราค่าเช่าและมาร์จินที่สูงขึ้น รวมทั้งมีอัตราการเช่าพื้นที่ทรงตัวในระดับสูง
ขณะที่เล็งเห็น upside จากการเปิดตัวโครงการคอนโดมิเนียม 1-3 โครงการ มูลค่าโครงการละ 500ล้านบาทในต่างจังหวัดในสิ้นปีนี้ ซึ่งหากอิงอัตราส่วนกำไรสุทธิ 15% โครงการเหล่านี้จะมี upside 0.8-2.3% ต่อประมาณการกำไรปี 59 คาดว่า CPN จะมีกำไรสุทธิเติบโตสูงขึ้นเป็น 19.1% ในปี 59 จาก
1) การรับรู้ส่วนแบ่งกำไรเต็มปีจากศูนย์การค้าที่เปิดตัวในปี 58
2) บริษัทแปลงสัญญาเช่าพื้นที่ 20,000 ตรม.ในห้าง Central Pinklao จากระยะยาวเป็นระยะสั้นซึ่งคิดค่าเช่าตามราคาตลาด และคาดจะทำให้บริษัทมีรายได้ค่าเช่าเพิ่มขึ้น 2%,
3) ศูนย์การค้าเดิมมีผลประกอบการดีขึ้น และ 4) มาร์จินสูงขึ้นจากการบริหารต้นทุนอย่างมีประสิทธิภาพด้วยโครงการประหยัดพลังงาน และการใช้ระบบ pooled procurement สำหรับห่วงโซ่อุปทานและแคมเปญทางการตลาด คาดว่า CPN จะมีพื้นที่ให้เช่า (NLA) เพิ่มขึ้นเป็น 1.63 ล้านตรม. ภายในปี 2017 หรือเพิ่มขึ้นเฉลี่ย 10.7% CAGR ในปี 58-60
ขณะที่มองว่าการประกาศสร้างศูนย์การค้าใหม่จะกลายเป็นปัจจัยที่ช่วยผลักดันราคาหุ้น CPN โดยปัจจุบัน บริษัทได้ซื้อที่ดินเตรียมไว้สำหรับการพัฒนาเป็นศูนย์การค้าแล้วห้าแปลง โดยสองแปลงอยู่ในกรุงเทพฯ ส่วนที่เหลือจะอยู่ในต่างจังหวัด